KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. június 25-i ülésére)


TÁRGY: 	A MOL KISKŐRÖS SZÉNHIDROGÉN KONCESSZIÓS KFT. NÉVHASZNÁLAT IRÁNTI KÉRELME


dr. Pető Norbert ügyvéd a MOL Magyar Olaj-és Gázipari Nyilvánosan Működő Részvénytársaság képviseletében kérelmet nyújtott be Kiskőrös Város Önkormányzatához, melynek értelmében koncessziós társaság létrehozását határozta el Kiskőrös területén szénhidrogén kutatása, feltárása és kitermelése céljából.

A társaság a „MOL Kiskőrös Szénhidrogén Koncessziós Kft.” elnevezést kívánja viselni, amely névhasználathoz az Önkormányzat hozzájárulása szükséges.

A Magyar Állam nevében az energiaügyi miniszter, mint bányászati ügyekért felelős miniszter Magyarország meghatározott zárt területeire nyilvános pályázatot írt ki szénhidrogén koncessziós szerződés keretében történő kutatásra, feltárásra és kitermelésre. A Kiskőrös elnevezésű területre vonatkozó koncessziós pályázat nyertesének a MOL Nyrt.-t nyilvánították, a koncesszor a koncessziós szerződés tárgyában foglalt tevékenység gyakorlására koncessziós társaságot köteles létrehozni. 

A cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel - „A történelem kiemelkedő személyiségének nevét a Bölcsészettudományi Kutatóközpont engedélyével, olyan elnevezést pedig, amelyhez másnak jogi érdeke fűződik, csak a jogosult hozzájárulásával lehet a cégnévben szerepeltetni.”- a társaság nevében Kiskőrös város nevét fel kívánja tüntetni.

A hatályos jogszabályok értelmében figyelemmel arra, hogy a társaság nevében a Kiskőrös Város nevét fel kívánja tűntetni, ezért szükséges Kiskőrös Város Önkormányzatának hozzájárulása.

A fentiek alapján javaslom a határozat-tervezetben foglaltak elfogadását.

Kiskőrös, 2025. június 17.

	Domonyi László s.k.,
	polgármester 


HATÁROZAT - TERVEZET

A Képviselő-testület 

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogy a „MOL Kiskőrös Szénhidrogén Koncessziós Kft.” a város nevét a társaság nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.

Felelős: 	polgármester
Határidő: 	azonnal




